Document ID: 31997R0865

ΚΑΝΟΝΙΣΜΟΣ (ΕΚ) αριθ. 865/97 ΤΗΣ ΕΠΙΤΡΟΠΗΣ της 14ης Μαΐου 1997 για τον καθορισμό φόρου κατά την εξαγωγή στον τομέα των σιτηρών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1766/92 του Συμβουλίου, της 30ής Ιουνίου 1992, περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΚ) αριθ. 923/96 της Επιτροπής (2), και ιδίως το άρθρο 16,
Εκτιμώντας:
ότι το άρθρο 16 του κανονισμού (ΕΟΚ) αριθ. 1766/92 προβλέπει ότι όταν οι τιμές στην παγκόσμια αγορά για ορισμένα προϊόντα φθάσουν το επίπεδο των κοινοτικών τιμών και εφόσον η κατάσταση αυτή ενδέχεται να συνεχιστεί ή να επιδεινωθεί και, ως εκ τούτου να διαταραχθεί ή να απειλείται με διαταραχή η αγορά της Κοινότητας, μπορούν να ληφθούν τα κατάλληλα μέτρα 7 ότι το άρθρο 15 του κανονισμού (ΕΚ) αριθ. 1501/95 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 95/96 (4), προβλέπει ότι όταν πληρούνται οι εν λόγω προϋποθέσεις δύναται να καθορίζεται φόρος κατά την εξαγωγή ο οποίος δύναται να διαφέρει ανάλογα με τον προορισμό 7
ότι οι τιμές στην παγκόσμια αγορά για το μαλακό σίτο και το σκληρό σίτο έφθασαν στο επίπεδο των κοινοτικών τιμών και παρουσιάζουν τάσεις αύξησης 7 ότι η κατάσταση αυτή ενδέχεται να οδηγήσει σε υπερβολική εξαγωγή μαλακού σίτου, αλεύρων μαλακού σίτου και όλυρας, αλεύρου σμιγαδιού, πλιγουριών και σιμιγδαλιών μαλακού σίτου και όλυρας, καθώς και σκληρού σίτου, αλεύρου σκληρού σίτου, και πλιγουρίων και σιμιγδαλιών σκληρού σίτου από την Κοινότητα 7 ότι, για το λόγο αυτό, αποφασίστηκε να εφαρμοστεί στα προϊόντα αυτά φόρος κατά την εξαγωγή στο επίπεδο που χρειάζεται για να αποφευχθεί η διαταραχή της κοινοτικής αγοράς 7
ότι εφαρμόζονται οι διατάξεις του κανονισμού (ΕΟΚ) αριθ. 120/89 της Επιτροπής (5), όπως τροποποιήθηκε τελευταία από τον κανονισμό (ΕΚ) αριθ. 2194/96 (6), και ιδίως το άρθρο 3 7
ότι η επιτροπή διαχείρισης σιτηρών δεν διατύπωσε γνώμη στην προθεσμία που όρισε ο πρόεδρός της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο φόρος κατά την εξαγωγή που αναφέρεται στο άρθρο 15 του κανονισμού (ΕΚ) αριθ. 1501/95 καθορίζεται όπως αναγράφεται στο παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 14 Μαΐου 1997.

Labels: 2
17